Timinas

Timinas (5-metiluracilas) – tai pirimidininė heterociklinė bazė, randama DNR.Juodka Benediktas (1989). Nukleino rūgščių, chemijos ir biochemijos pagrindai. Vilnius, „Mokslas“, 1989, 271p. RNR struktūroje timiną pakeičia uracilas. Su adeninu timinas nukleorūgštyse sąveikauja sudarydamas dvi vandenilines jungtis.

Prie timino prijungus deoksiribozę gaunamas nukleozidas deoksitimidinas (timidinas).

Du greta vienoje DNR grandinėje esantys timinai gali absorbuoti ultravioletinės šviesos kvantą, sudarydami dimerą. Bandant replikuoti tokią pažeistą DNR, įvyksta mutacijos. Žinomas fermentas fotoliazė, kuris jungiasi su aptiktu timinų dimeru. Tokiam kompleksui absorbuojant artimos ultravioletinei šviesos kvantą, dimeras suskyla, atsistatant ankstesnei DNR struktūrai.

 Šaltiniai 

Kategorija:Nukleorūgštys
Kategorija:Pirimidinai